﻿

**LEGE nr. 458 din 8 iulie 2002 (\*\*republicată\*\*)**

privind calitatea apei potabile

**EMITENT:**

Parlamentul

**PUBLICAT ÎN:**

Monitorul Oficial nr. 875 din 12 decembrie 2011

**Data Intrarii in vigoare: 12 Decembrie 2011**

-------------------------------------------------------------------------

**Forma consolidată valabilă la data de 30 Iunie 2021**

**Prezenta formă consolidată este valabilă începând cu data de 31 Decembrie 2017 până la data selectată**

  \*) Notă CTCE:

  \*) Forma consolidată a LEGII nr. 458 din 8 iulie 2002, (Rep. 1) din Monitorul Oficial nr. 875 din 12 decembrie 2011, la data de 30 Iunie 2021 este realizată prin includerea modificărilor şi completărilor aduse de: RECTIFICAREA nr. 458 din 8 iulie 2002; LEGEA nr. 301 din 27 noiembrie 2015; ORDONANŢA nr. 22 din 30 august 2017; LEGEA nr. 272 din 22 decembrie 2017.

  Conţinutul acestui act aparţine exclusiv S.C. Centrul Teritorial de Calcul Electronic S.A. Piatra-Neamţ şi nu este un document cu caracter oficial, fiind destinat informării utilizatorilor.

──────────

──────────

  \*\*) Republicată în temeiul art. II din Legea nr. 182/2011 privind aprobarea Ordonanţei Guvernului nr. 1/2011 pentru modificarea şi completarea Legii nr. 458/2002 privind calitatea apei potabile, publicată în Monitorul Oficial al României, Partea I, nr. 733 din 19 octombrie 2011, dându-se textelor o nouă numerotare.

  Legea nr. 458/2002 privind calitatea apei potabile a fost publicată în Monitorul Oficial al României, Partea I, nr. 552 din 29 iulie 2002 şi, ulterior, a mai fost modificată şi completată prin:

  - Legea nr. 311/2004 pentru modificarea şi completarea Legii nr. 458/2002 privind calitatea apei potabile, publicată în Monitorul Oficial al României, Partea I, nr. 582 din 30 iunie 2004;

  – Ordonanţa Guvernului nr. 11/2010 pentru modificarea şi completarea Legii nr. 458/2002 privind calitatea apei potabile, publicată în Monitorul Oficial al României, Partea I, nr. 69 din 29 ianuarie 2010, aprobată cu modificări şi completări prin Legea nr. 124/2010, publicată în Monitorul Oficial al României, Partea I, nr. 459 din 6 iulie 2010;

  – Ordonanţa Guvernului nr. 1/2011 pentru modificarea şi completarea Legii nr. 458/2002 privind calitatea apei potabile, publicată în Monitorul Oficial al României, Partea I, nr. 69 din 26 ianuarie 2011, aprobată cu modificări şi completări prin Legea nr. 182/2011, publicată în Monitorul Oficial al României, Partea I, nr. 733 din 19 octombrie 2011.

──────────

  CAP. I

  Dispoziţii generale

  ART. 1

  Prezenta lege reglementează calitatea apei potabile, având ca obiectiv protecţia sănătăţii oamenilor împotriva efectelor oricărui tip de contaminare a apei potabile prin asigurarea calităţii ei de apă curată şi sanogenă.

  ART. 2

  În sensul prezentei legi, următorii termeni se definesc astfel:

  1. Prin apă potabilă se înţelege apa destinată consumului uman, după cum urmează:

  a) orice tip de apă în stare naturală sau după tratare, folosită pentru băut, la prepararea hranei ori pentru alte scopuri casnice, indiferent de originea ei şi indiferent dacă este furnizată prin reţea de distribuţie, din rezervor sau este distribuită în sticle ori în alte recipiente;

  b) toate tipurile de apă folosită ca sursă în industria alimentară pentru fabricarea, procesarea, conservarea sau comercializarea produselor ori substanţelor destinate consumului uman, cu excepţia cazului în care Ministerul Sănătăţii, Ministerul Agriculturii şi Dezvoltării Rurale\*\*) aprobă folosirea apei şi este demonstrat că apa utilizată nu afectează calitatea şi salubritatea produsului alimentar în forma lui finită;

──────────

  \*\*) În perioada 2002-2011, Ministerul Agriculturii şi Dezvoltării Rurale, fostul Minister al Agriculturii, Alimentaţiei şi Pădurilor, a fost reorganizat de mai multe ori. În acest sens, a se vedea: Ordonanţa de urgenţă a Guvernului nr. 64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, aprobată cu modificări prin Legea nr. 194/2004, cu modificările ulterioare, Ordonanţa de urgenţă a Guvernului nr. 11/2004

 privind stabilirea unor măsuri de reorganizare în cadrul administraţiei publice centrale, aprobată cu modificări şi completări prin Legea nr. 228/2004, cu modificările şi completările ulterioare, Ordonanţa de urgenţă a Guvernului nr. 221/2008 pentru stabilirea unor măsuri de reorganizare în cadrul administraţiei publice centrale, aprobată prin Legea nr. 186/2009, şi Ordonanţa de urgenţă a Guvernului nr. 115/2009 privind stabilirea unor măsuri de reorganizare în cadrul administraţiei publice centrale.

──────────

  c) apa provenind din surse locale, precum fântâni, izvoare etc., folosită pentru băut, gătit sau în alte scopuri casnice; în funcţie de condiţiile locale specifice, autorităţile de sănătate publică judeţene, respectiv a municipiului Bucureşti, pot face excepţie de la valorile parametrilor de calitate, dar fără să fie pusă în pericol sănătatea consumatorilor.

  2. Prin sistem de distribuţie sau instalaţie interioară se înţelege totalitatea conductelor, garniturilor şi dispozitivelor instalate între robinete de apă utilizată în mod normal pentru consumul uman şi reţeaua de distribuţie exterioară, dar numai atunci când acestea nu intră în responsabilitatea furnizorului de apă, în calitatea sa de producător şi/sau distribuitor de apă, în conformitate cu legislaţia în vigoare.

  ART. 3

  (1) Dispoziţiile prezentei legi nu se aplică următoarelor tipuri de ape:

  a) apelor naturale minerale, recunoscute ca atare de către autorităţile competente, în conformitate cu legislaţia în vigoare;

  b) apelor care au proprietăţi terapeutice, în sensul prevederilor stabilite prin lege, reglementări sau procedee administrative referitoare la produsele farmaceutice.

  (2) Se exceptează de la prevederile prezentei legi:

  a) apa destinată exclusiv utilizărilor condiţii speciale, pentru care Ministerul Sănătăţii se declară satisfăcut de calitatea acesteia, şi care nu influenţează, direct sau indirect, sănătatea consumatorilor cărora le este destinată;

  b) apa potabilă provenind de la producător de apă individual, care furnizează mai puţin de 10 mc în medie/zi sau care deserveşte mai puţin de 50 de persoane, cu excepţia cazului în care apa este produsă ca parte a unei activităţi comerciale sau publice.

  (3) Pentru cazurile prevăzute la alin. (2) lit. b) autoritatea de sănătate publică judeţeană, respectiv a municipiului Bucureşti, va informa populaţia în cauză asupra acestor exceptări şi asupra oricărei măsuri ce poate fi luată în vederea protejării sănătăţii de efectele adverse rezultate din orice fel de contaminare a apei potabile. În situaţia în care se evidenţiază că prin calitatea ei o astfel de apă ar putea constitui un potenţial pericol pentru sănătate, populaţiei afectate i se vor face de îndată recomandările de rigoare, conform Normelor de supraveghere, inspecţie sanitară şi monitorizare a calităţii apei potabile.

  CAP. II

  Condiţii de calitate

  ART. 4

  (1) Apa potabilă trebuie să fie sanogenă şi curată, îndeplinind următoarele condiţii:

  a) să fie lipsită de microorganisme, paraziţi sau substanţe care, prin număr sau concentraţie, pot constitui un pericol potenţial pentru sănătatea umană;

  b) să întrunească cerinţele minime prevăzute în tabelele 1A, 1B şi 2 din anexa nr. 1;

  c) să respecte prevederile art. 5-8 şi 12.

  (2) Măsurile de aplicare a prezentei legi nu trebuie să conducă, direct sau indirect, la deteriorarea calităţii reale a apei potabile, care să afecteze sănătatea umană, ori la creşterea gradului de poluare a apelor utilizate pentru obţinerea apei potabile.

  ART. 5

  (1) Calitatea apei potabile trebuie să corespundă valorilor stabilite pentru parametrii prevăzuţi în anexa nr. 1. în privinţa parametrilor prevăzuţi în tabelul 3 din anexa nr. 1, valorile lor sunt stabilite în scopul evaluării calităţii apei potabile în programele de monitorizare şi în vederea îndeplinirii obligaţiilor prevăzute la art. 8.

  (2) Ministerul Sănătăţii aprobă valori pentru parametrii suplimentari, care nu sunt incluşi în anexa nr. 1, la propunerea autorităţii de sănătate publică judeţene, respectiv a municipiului Bucureşti, acolo unde măsurile de protecţie a sănătăţii publice pe teritoriul unui judeţ sau al municipiului Bucureşti ori pe o parte din teritoriul acestora o impun. Valorile stabilite trebuie să respecte condiţiile prevăzute la art. 4 alin. (1) lit. a).

  ART. 6

  (1) Calitatea apei potabile este corespunzătoare când valorile stabilite pentru parametrii de calitate sunt în conformitate cu prevederile art. 5, în următoarele puncte de prelevare a probelor:

  a) la robinetul consumatorului şi la punctul de intrare în clădire, în cazul apei potabile furnizate prin reţeaua de distribuţie;

  b) la punctul de curgere a apei din cisternă, în cazul apei potabile furnizate în acest mod;

  c) în punctul în care apa se pune în sticle sau în alte recipiente, în cazul apei potabile îmbuteliate;

  d) în punctul din care apa este preluată în procesul de producţie, în cazul apei utilizate în industria alimentară.

  (2) Dacă în situaţia prevăzută la alin. (1) lit. a) se constată că valorile parametrilor nu se încadrează în valorile stabilite pentru parametri, în conformitate cu anexa nr. 1, din cauza sistemului de distribuţie interioară sau a modului de întreţinere a acestuia se consideră că au fost îndeplinite obligaţiile ce revin producătorului, respectiv distribuitorului, cu excepţia situaţiei în care apa este furnizată direct publicului, precum: unităţi de învăţământ, unităţi de asistenţă medicală, instituţii socio-culturale şi cantine.

  (3) În cazul constatării situaţiei prevăzute la alin. (2), se va proceda astfel:

  a) producătorii, respectiv distribuitorii de apă potabilă, notifică proprietarii cu privire la măsurile adecvate de remediere şi întreţinere a reţelei sau a tehnicilor adecvate de tratare, ce trebuie luate în scopul de a reduce sau de a elimina riscul de neconformare la parametrii de calitate a apei potabile, simultan cu informarea autorităţii de sănătate publică judeţene, respectiv a municipiului Bucureşti;

  b) autorităţile de sănătate publică judeţene, respectiv a municipiului Bucureşti, notifică consumatorii în cauză cu privire la măsurile suplimentare ce trebuie adoptate, dacă acestea se impun, pentru prevenirea îmbolnăvirilor.

  CAP. III

  Monitorizare

  ART. 7

  (1) Monitorizarea calităţii apei potabile se asigură de către producător, distribuitor şi de autoritatea de sănătate publică judeţeană, respectiv a municipiului Bucureşti.

  (2) Producătorii şi distribuitorii de apă potabilă asigură conformarea la parametrii de calitate şi finanţarea monitorizării de audit, precum şi a monitorizării operaţionale a calităţii apei potabile.

(la 03-09-2017 Alineatul (2) din Articolul 7 , Capitolul III a fost modificat de Punctul 1, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

   (3) Autorităţile de sănătate publică judeţene, respectiv a municipiului Bucureşti, asigură supravegherea şi controlul monitorizării calităţii apei potabile în scopul verificării faptului că apa distribuită consumatorului se conformează la cerinţele de calitate şi nu creează riscuri pentru sănătatea publică.

  (4) Ministerul Sănătăţii va elabora, în termen de 90 de zile de la data publicării prezentei legi în Monitorul Oficial al României, Partea I, Normele de supraveghere, inspecţie sanitară şi monitorizare a calităţii apei potabile\*), conform cerinţelor minime din anexa nr. 2.

──────────

  \*) A se vedea Hotărârea Guvernului nr. 974/2004 pentru aprobarea Normelor de supraveghere, inspecţie sanitară şi monitorizare a calităţii apei potabile şi a Procedurii de autorizare sanitară a producţiei şi distribuţiei apei potabile, publicată în Monitorul Oficial al României, Partea I, nr. 669 din 26 iulie 2004, cu modificările ulterioare.

──────────

  (5) Producătorii, distribuitorii sau utilizatorii de apă potabilă, prin sistem public colectiv ori individual, pentru îmbuteliere şi pentru industria alimentară, vor asigura monitorizarea curentă, operaţională a apei potabile, conform unui program care trebuie să cuprindă cel puţin controlul eficienţei tehnologiei de tratare, îndeosebi a dezinfecţiei, şi al calităţii apei potabile produse, distribuite şi utilizate.

(la 03-09-2017 Alineatul (5) din Articolul 7 , Capitolul III a fost modificat de Punctul 1, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

   (6) Procedurile pentru monitorizarea prevăzută la alin. (5) vor fi stabilite în conformitate cu Normele de supraveghere, inspecţie sanitară şi monitorizare a calităţii apei potabile, iar programul de monitorizare trebuie să fie avizat de către autoritatea de sănătate publică judeţeană, respectiv a municipiului Bucureşti.

  (7) Laboratoarele care efectuează monitorizarea apei potabile vor respecta specificaţiile prevăzute în anexa nr. 3, referitoare la modul de analiză a parametrilor stabiliţi.

  (8) Lista laboratoarelor înregistrate, care efectuează monitorizarea calităţii apei, se face publică de către Ministerul Sănătăţii.

  (9) Se pot utiliza şi alte metode de analiză în afara celor prevăzute în anexa nr. 3 pct. I lit. a), dacă se dovedeşte că rezultatele obţinute sunt comparabile cu cele obţinute prin metodele indicate. Ministerul Sănătăţii furnizează Comisiei Europene toate informaţiile pertinente privind aceste metode şi caracterul echivalent al acestora.

(la 03-09-2017 Alineatul (9) din Articolul 7 , Capitolul III a fost modificat de Punctul 1, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

  (9^1) Pentru probele de apă analizate în cadrul controlului oficial al apei potabile, pentru parametrii prevăzuţi în anexa nr. 3 pct. II, se utilizează metode de analiză prevăzute de standarde române. Se pot utiliza şi alte metode de analiză, cu condiţia ca acestea să îndeplinească cerinţele prevăzute de anexa menţionată; avizarea metodelor alternative se realizează de către o comisie de specialişti a cărei componenţă este stabilită prin ordin al ministrului sănătăţii.

(la 03-09-2017 Articolul 7 din Capitolul III a fost completat de Punctul 2, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

   (10) Autoritatea de sănătate publică judeţeană, respectiv a municipiului Bucureşti, poate decide efectuarea unei monitorizări suplimentare dacă există dovezi care atestă prezenţa în apă a unor substanţe sau microorganisme, care nu au fost stabilite ca parametri în conformitate cu anexa nr. 1 şi care pot constitui un pericol potenţial pentru sănătatea umană. Monitorizarea suplimentară se realizează individualizat pentru fiecare substanţă sau microorganism în cauză.

  CAP. IV

  Măsuri de remediere şi restricţii în utilizare

  ART. 8

  (1) Neîncadrarea în valorile stabilite pentru parametrii prevăzuţi în anexa nr. 1 este analizată imediat de către autoritatea de sănătate publică ce efectuează inspecţia şi controlul calităţii apei potabile, precum şi de către producătorii, distribuitorii şi utilizatorii implicaţi, în scopul identificării cauzei.

  (2) Dacă prin toate măsurile luate pentru îndeplinirea condiţiilor prevăzute la art. 4 alin. (1) apa potabilă nu întruneşte valorile stabilite pentru parametri în conformitate cu anexa nr. 1, se aplică prevederile art. 6 alin. (2), iar autoritatea de sănătate publică judeţeană, respectiv a municipiului Bucureşti, dispune luarea de urgenţă a măsurilor de remediere necesare restabilirii calităţii apei. Se acordă prioritate acţiunilor corective pentru parametrii a căror depăşire reprezintă un pericol pentru sănătatea umană.

  (3) Autoritatea de sănătate publică judeţeană, respectiv a municipiului Bucureşti, dispune interzicerea sau restricţionarea utilizării apei potabile, fie că s-au înregistrat sau nu neconformităţi faţă de valorile parametrilor, dacă apa potabilă constituie un pericol pentru sănătatea umană şi verifică dacă au fost luate toate măsurile necesare pentru protejarea sănătăţii umane. În astfel de cazuri consumatorii trebuie să fie informaţi de îndată şi primesc toate recomandările ce se impun.

  (4) Autoritatea de sănătate publică judeţeană, respectiv a municipiului Bucureşti, împreună cu alte instituţii şi servicii publice competente vor decide ce tip de măsură dintre cele prevăzute la alin. (3) se aplică, ţinând seama de riscurile pentru sănătatea populaţiei generate de întreruperea aprovizionării cu apă potabilă sau de restricţii în utilizarea acesteia.

  (5) În cazul neconformităţii cu valorile parametrilor sau cu specificaţiile prevăzute în tabelul 3 din anexa nr. 1, autoritatea de sănătate publică judeţeană, respectiv a municipiului Bucureşti, analizează dacă această neconformitate reprezintă un risc pentru sănătatea populaţiei şi va dispune măsurile de remediere necesare pentru restabilirea calităţii apei în scopul protejării sănătăţii.

  (6) În orice situaţie în care sunt luate măsuri de remediere autoritatea de sănătate publică judeţeană, respectiv a municipiului Bucureşti dispune informarea consumatorilor, cu excepţia cazurilor în care nerespectarea valorilor parametrilor nu are însemnătate pentru sănătatea acestora.

  CAP. V

  Derogări

  ART. 9

  (1) La cererea producătorului sau distribuitorului de apă potabilă, direcţia de sănătate publică judeţeană, respectiv a municipiului Bucureşti poate aproba pe o perioadă determinată o primă derogare de la parametrii valorici stabiliţi în tabelul 2 din anexa nr. 1 sau în conformitate cu prevederile art. 5 alin. (2), cu condiţia ca o astfel de derogare să nu constituie un pericol potenţial pentru sănătatea publică şi numai în cazul în care nu există nicio alternativă de aprovizionare cu apă potabilă a populaţiei.

  (2) Aceste derogări pot fi acordate prin îndeplinirea cumulativă a următoarelor condiţii:

  a) pentru o perioadă de timp cât mai scurtă şi care nu va depăşi 3 ani;

  b) numai până la o valoare maximă determinată pentru parametrii valorici menţionaţi la alin. (1), ce va fi propusă de către direcţia de sănătate publică judeţeană, respectiv a municipiului Bucureşti şi aprobată de Institutul Naţional de Sănătate Publică. Valoarea maximă propusă va fi cea care implică cel mai mic risc pentru sănătatea populaţiei rezidente.

  (3) Cu 3 luni înainte de sfârşitul perioadei de derogare, producătorul, respectiv distribuitorul de apă potabilă întocmeşte un raport privind progresul înregistrat şi, după caz, cererea de acordare a celei de-a doua derogări, însoţită de argumentarea detaliată a cauzelor care au condus la nerespectarea condiţiilor prevăzute de derogarea anterioară; această documentaţie este înaintată direcţiei de sănătate publică judeţene, respectiv a municipiului Bucureşti.

  (4) În baza documentaţiei primite, direcţia de sănătate publică judeţeană, respectiv a municipiului Bucureşti elaborează un referat tehnic pe care îl înaintează centrului regional de sănătate publică la care este arondată, împreună cu motivele ce justifică solicitarea de acordare a celei de-a doua derogări.

  (5) La propunerea centrului regional de sănătate publică, Institutul Naţional de Sănătate Publică înaintează Ministerului Sănătăţii decizia de acordare a celei de-a doua derogări, însoţită de referatul de evaluare care cuprinde şi motivele solicitării de acordare a acestei derogări.

  (6) Ministerul Sănătăţii face cunoscută Comisiei Europene, în cel mai scurt termen, decizia sa de acordare a celei de-a doua derogări, transmiţându-i şi referatul de evaluare cu motivele care justifică această decizie.

  (7) A doua perioadă de derogare nu poate depăşi termenul de 3 ani.

  (8) În cazuri excepţionale, producătorul, respectiv distribuitorul de apă potabilă, după caz, poate formula o solicitare de acordare a unei a treia derogări direcţiei de sănătate publică judeţene sau a municipiului Bucureşti, cu cel puţin 3 luni înainte de finalizarea perioadei celei de-a doua derogări.

  (9) Ministerul Sănătăţii poate solicita Comisiei Europene aprobarea unei a treia derogări pentru o perioadă de cel mult 3 ani, pe baza documentaţiei întocmite de către direcţia de sănătate publică judeţeană, respectiv a municipiului Bucureşti sau de către Institutul Naţional de Sănătate Publică, după caz.

  ART. 10

  (1) Orice derogare acordată potrivit prevederilor art. 9 trebuie să cuprindă următoarele informaţii:

  a) motivele derogării;

  b) parametrul în cauză, rezultatele controalelor anterioare şi valoarea maximă permisă în temeiul derogării;

  c) zona geografică, cantitatea de apă distribuită în fiecare zi, populaţia vizată şi existenţa unor eventuale repercusiuni asupra întreprinderilor de producţie alimentară în cauză;

  d) un program de control corespunzător, care să prevadă, dacă este cazul, controale mai frecvente;

  e) un rezumat al planului de acţiuni de remediere necesare, care să cuprindă un calendar al lucrărilor şi o estimare a costurilor, precum şi dispoziţii în materie de bilanţ;

  f) durata necesară derogării.

  (2) Dacă direcţia de sănătate publică judeţeană, respectiv a municipiului Bucureşti consideră că nerespectarea parametrului valoric în cauză este nesemnificativă şi dacă acţiunile întreprinse potrivit prevederilor art. 8 alin. (2) permit remedierea situaţiei în termen de cel mult 30 de zile, dispoziţiile prevăzute la art. 9 nu se aplică. În acest caz, Ministerul Sănătăţii, prin direcţiile de sănătate publică judeţene, respectiv a municipiului Bucureşti, şi Ministerul Mediului şi Pădurilor, prin Administraţia Naţională "Apele Române" sau, după caz, prin autorităţile bazinale în domeniul gospodăririi apelor, stabilesc numai valoarea concentraţiei maxime admise a parametrilor pentru care se solicită derogarea şi intervalul de timp acordat pentru remedierea situaţiei.

  (3) Dacă parametrul valoric în cauză, aplicabil unei zone de aprovizionare cu apă, nu a fost conform pentru o perioadă mai mare de 30 de zile cumulate pe parcursul ultimelor 12 luni, se vor aplica prevederile art. 9.

  (4) Direcţiile de sănătate publică judeţene, respectiv a municipiului Bucureşti sunt obligate să informeze în mod rapid şi corespunzător populaţia rezidentă în zona de aprovizionare cu apă pentru care se acordă derogarea, cu privire la derogare şi la condiţiile care o reglementează şi să ofere consiliere, dacă este cazul, grupurilor de populaţie vulnerabile pentru care derogarea ar putea prezenta un risc deosebit. Aceste obligaţii nu se aplică în situaţiile prevăzute la alin. (2), cu excepţia cazului în care autorităţile teritoriale ale Ministerului Sănătăţii decid altfel.

  (5) Ministerul Sănătăţii, cu excepţia derogării prevăzute la alin. (2), informează în termen de 60 de zile Comisia Europeană asupra oricărei derogări referitoare la un sistem individual de aprovizionare cu apă potabilă care furnizează mai mult de 1.000 mc în medie/zi/apă destinată consumului uman sau aprovizionează mai mult de 5.000 de persoane, inclusiv cu privire la informaţiile prevăzute la alin. (1).

  ART. 11

  Prevederile art. 9 şi 10 nu se aplică apei destinate consumului uman oferite spre vânzare în sticle sau în recipiente.

  CAP. VI

  Asigurarea calităţii tehnologiilor de tratare, echipamentelor, substanţelor şi materialelor care vin în contact cu apa potabilă

  ART. 12

  (1) Nicio substanţă sau material utilizat în instalaţiile de producere, distribuţie, îmbuteliere, transport sau stocare a apei potabile nu trebuie să se regăsească în concentraţii mai mari decât este necesar scopului pentru care a fost utilizat şi nu trebuie să lase în apa potabilă, direct sau indirect, compuşi ori impurităţi care să diminueze protecţia sănătăţii.

  (2) Ministerul Sănătăţii şi Ministerul Economiei, Comerţului şi Mediului de Afaceri\*) vor elabora, în termen de 180 de zile de la data publicării\*\*) prezentei legi în Monitorul Oficial al României, Partea I, norme privind testarea materialelor şi substanţelor care vin în contact cu apa potabilă.

──────────

  \*) În perioada 2002-2011, Ministerul Economiei, Comerţului şi Mediului de Afaceri, fostul Minister al Industriei şi Resurselor, a fost reorganizat de mai multe ori. În acest sens, a se vedea: Ordonanţa de urgenţă a Guvernului nr. 64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, aprobată cu modificări prin Legea nr. 194/2004, cu modificările ulterioare, Ordonanţa de urgenţă a Guvernului nr. 24/2007 privind stabilirea unor măsuri de reorganizare în cadrul administraţiei publice centrale, aprobată prin Legea nr. 98/2008, cu modificările şi completările ulterioare, Ordonanţa de urgenţă a Guvernului nr. 221/2008 pentru stabilirea unor măsuri de reorganizare în cadrul administraţiei publice centrale, aprobată prin Legea nr. 186/2009 şi Ordonanţa de urgenţă a Guvernului nr. 115/2009 privind stabilirea unor măsuri de reorganizare în cadrul administraţiei publice centrale.

  \*\*) Legea nr. 458/2002 a fost publicată în Monitorul Oficial al României, Partea I, nr. 552 din 29 iulie 2002.

──────────

  (3) Ministerul Sănătăţii va elabora în termen de 90 de zile de la publicarea prezentei legi în Monitorul Oficial al României, Partea I, procedura de autorizare sanitară a instalaţiilor de îmbuteliere a apei potabile în sticle sau în alte recipiente\*\*\*).

──────────

  \*\*\*) A se vedea Ordinul ministrului sănătăţii publice nr. 341/2007 pentru aprobarea normelor de igienă şi a procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă, publicat în Monitorul Oficial al României, Partea I, nr. 149 din 1 martie 2007.

──────────

  (4) Punerea în consum a apei potabile îmbuteliate în sticle sau în alte recipiente se face cu respectarea prevederilor legale privind ambalarea şi etichetarea produselor alimentare.

  CAP. VII

  Informarea şi raportarea

  ART. 13

  (1) Autoritatea de sănătate publică judeţeană, respectiv a municipiului Bucureşti trebuie să asigure disponibilitatea informaţiei în ceea ce priveşte calitatea apei potabile, avizarea consumatorilor despre posibilele efecte asupra sănătăţii şi despre măsurile de remediere luate sau care se impun a fi luate de către autorităţile competente ori de către consumatorii în cauză. Informaţia trebuie să fie corectă, clară, furnizată la timp şi actualizată.

  (2) În scopul informării consumatorilor Ministerul Sănătăţii, prin Institutul de Sănătate Publică Bucureşti, întocmeşte şi publică, o dată la 3 ani, Raportul naţional asupra calităţii apei potabile, care va cuprinde cel puţin:

  a) sistemele de aprovizionare cu apă potabilă, colective sau individuale, care furnizează în medie o cantitate de apă mai mare de 1.000 mc/zi sau care deservesc mai mult de 5.000 de persoane;

  b) situaţia pe o perioadă de 3 ani consecutivi, publicarea efectuându-se în termen de un an calendaristic de la sfârşitul perioadei de raportare;

(la 03-09-2017 Litera b) din Alineatul (2) , Articolul 13 , Capitolul VII a fost modificată de Punctul 3, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

   c) informaţiile minime cuprinse în raport trebuie să includă cel puţin aspectele la care se referă art. 3 alin. (2), art. 5 alin. (2), art. 8 şi art. 9 alin. (6) şi (7).

  (3) Informaţiile necesare pentru întocmirea Raportului naţional asupra calităţii apei potabile vor fi raportate Institutului de Sănătate Publică Bucureşti, conform Normelor de supraveghere, inspecţie sanitară şi monitorizare a calităţii apei potabile.

  (4) Producătorii şi utilizatorii de apă potabilă vor furniza autorităţii de sănătate publică judeţene, respectiv a municipiului Bucureşti, informaţiile necesare întocmirii Raportului naţional asupra calităţii apei potabile.

  (5) Producătorii şi utilizatorii de apă potabilă vor înregistra şi vor păstra datele privind calitatea apei potabile care este produsă, distribuită şi utilizată conform prevederilor Normelor de supraveghere, inspecţie sanitară şi monitorizare a calităţii apei potabile.

  (6) Producătorii de apă potabilă distribuită prin sistem public trebuie să asigure accesul populaţiei la datele privind calitatea apei potabile produse, să permită inspecţia de către reprezentanţii populaţiei la orice oră acceptabilă, la cel puţin un birou de relaţii cu publicul, să afişeze programul şi numărul de telefon la care se pot obţine date despre calitatea apei potabile produse şi distribuite.

  (7) Datele privind calitatea apei potabile sunt disponibile fără plată pentru populaţia deservită de producător, respectiv de distribuitor. Pentru persoanele fizice sau juridice, altele decât cele din zona de aprovizionare a producătorului, respectiv a distribuitorului, se pot percepe taxe pentru obţinerea informaţiilor privind calitatea apei potabile.

  (8) Autoritatea de sănătate publică judeţeană, respectiv a municipiului Bucureşti, împreună cu producătorii, respectiv distribuitorii de apă potabilă, întocmesc şi publică anual Raportul judeţean, respectiv al municipiului Bucureşti, privind calitatea apei potabile, care va cuprinde:

  a) sistemele publice de aprovizionare cu apă potabilă, colective sau individuale, inclusiv cele care furnizează în medie o cantitate de apă mai mică de 10 mc/zi sau care deservesc mai puţin de 50 de persoane;

  b) informaţiile minime cuprinse în raport trebuie să includă cel puţin aspectele la care se referă art. 3 alin. (2), art. 5 alin. (2), art. 8 şi art. 9 alin. (6) şi (7);

  c) situaţia pe o perioadă de un an, publicarea efectuându-se la sfârşitul anului respectiv.

  (8^1) În scopul informării consumatorilor, prin centralizarea informaţiilor cuprinse în rapoartele judeţene, respectiv al municipiului Bucureşti, prevăzute la alin. (8), Ministerul Sănătăţii prin Institutul Naţional de Sănătate Publică întocmeşte şi publică, anual, pe site-ul acestuia, un raport naţional asupra calităţii apei potabile, care va cuprinde şi informaţiile prevăzute la alin. (2)

(la 31-12-2017 Articolul 13 din Capitolul VII a fost completat de Punctul 3^1, ARTICOL UNIC din LEGEA nr. 272 din 22 decembrie 2017, publicată în MONITORUL OFICIAL nr. 1037 din 28 decembrie 2017)

   (9) Raportul naţional privind calitatea apei potabile va fi notificat Comisiei Europene în termen de două luni de la publicare.

  CAP. VIII

  Contravenţii şi sancţiuni

  ART. 14

  (1) Încălcarea prevederilor prezentei legi atrage răspunderea materială, civilă, disciplinară, contravenţională sau penală, după caz.

  (2) În perioada de implementare a prevederilor prezentei legi neconformarea la unii dintre parametrii de calitate a apei potabile de către un producător, respectiv distribuitor de apă potabilă prin sistem public, nu se sancţionează conform Legii nr. 98/1994

 privind stabilirea şi sancţionarea contravenţiilor la normele legale de igienă şi sănătate publică, cu modificările şi completările ulterioare\*\*\*\*), decât în situaţia în care nu au fost respectate planul şi calendarul activităţilor de conformare a respectivului producător ori distribuitor. Neconformarea la parametrii respectivi nu trebuie să pună în pericol starea de sănătate a consumatorilor.

──────────

  \*\*\*\*) Abrogată de la data de 1 iunie 2011 prin Legea nr. 254/2010 pentru abrogarea Legii nr. 98/1994 privind stabilirea şi sancţionarea contravenţiilor la normele legale de igienă şi sănătate publică, publicată în Monitorul Oficial al României, Partea I, nr. 848 din 17 decembrie 2010.

──────────

  Stabilirea şi sancţionarea contravenţiilor la normele din domeniul sănătăţii publice se fac prin Hotărârea Guvernului nr. 857/2011 privind stabilirea şi sancţionarea contravenţiilor la normele din domeniul sănătăţii publice, publicată în Monitorul Oficial al României, Partea I, nr. 621 din 1 septembrie 2011.

  CAP. IX

  Dispoziţii finale

  ART. 15

  (1) Autorităţile administraţiei publice locale vor coordona elaborarea planurilor de conformare, incluzând calendarul şi costul măsurilor necesare pentru asigurarea conformării producătorilor şi distribuitorilor de apă potabilă la cerinţele prevederilor prezentei legi.

  (2) Ministerul Sănătăţii va lua toate măsurile pentru asigurarea capacităţilor de realizare a monitorizării de audit a calităţii apei potabile, în vederea prevenirii riscurilor pentru sănătatea publică, până la data de 31 decembrie 2005.

  (3) Ministerul Sănătăţii va întocmi planul, calendarul şi costurile activităţilor de monitorizare de audit al calităţii apei potabile în termen de 180 de zile de la data publicării prezentei legi în Monitorul Oficial al României, Partea I.

  (4) Producătorii, respectiv distribuitorii de apă vor lua toate măsurile necesare pentru asigurarea conformării la prevederile prezentei legi, fără a aduce prejudicii notelor 2, 4 şi 10 la tabelul 2 din anexa nr. 1, până la data aderării României la Uniunea Europeană, cu excepţia celor care vor obţine perioada de tranziţie.

  (5) Producătorii de apă îmbuteliată vor lua măsurile necesare pentru asigurarea parametrilor de calitate prevăzuţi de lege, în termen de un an de la data publicării acesteia în Monitorul Oficial al României, Partea I.

  (6) Producătorii, respectiv utilizatorii de apă din industria alimentară, care au surse proprii, vor lua măsurile necesare pentru asigurarea parametrilor de calitate prevăzuţi în prezenta lege, în termen de 2 ani de la data publicării acesteia în Monitorul Oficial al României, Partea I.

  (7) Ministerul Agriculturii şi Dezvoltării Rurale va întocmi şi va centraliza planul şi calendarul activităţilor de conformare la prevederile prezentei legi a producătorilor, respectiv utilizatorilor de apă din industria alimentară, în termen de 180 de zile de la data publicării prezentei legi în Monitorul Oficial al României, Partea I.

  ART. 16

  (1) Sursele ce asigură apa potabilă în mediul rural, respectiv fântâni, puţuri de mică adâncime şi captări de apă, exploatate în sistem local, vor fi controlate, la un interval de 1-3 luni, prin prelevare de probe de apă şi analize de laborator.

  (2) Starea de apă potabilă sau apă nepotabilă, constatată în baza analizelor efectuate de un laborator abilitat, va fi consemnată pe o plăcuţă aplicată la vedere, pe sau în vecinătatea sursei de apă.

  (3) În cazul în care analizele de laborator vor indica o apă care nu îndeplineşte condiţiile de potabilitate, se va interzice utilizarea acesteia pentru consumul uman, al animalelor şi pentru irigaţii.

  ART. 17

  Deţinătorii şi utilizatorii surselor de apă prevăzute la art. 16 au obligaţia să asigure accesul la sursa de apă a organelor de control pentru prelevarea de probe şi să ia toate măsurile pentru a asigura protejarea acesteia împotriva contaminărilor de orice fel.

  ART. 18

  Costurile de prelevare şi analiză a probelor de apă prelevate sunt suportate de către proprietarul sursei de apă.

  ART. 19

  Anexele nr. 1-3 se actualizează periodic prin hotărâre a Guvernului.

  ART. 20

  Anexele nr. 1-3 fac parte integrantă din prezenta lege.

  ART. 21

  (1) Prezenta lege intră în vigoare la 30 de zile de la data publicării în Monitorul Oficial al României, Partea I.

  (2) Pe data intrării în vigoare a prezentei legi se abrogă orice alte dispoziţii contrare.

  ANEXA 1

  Parametrii de calitate ai apei potabile

  1. Parametrii de calitate ai apei potabile

  Parametrii de calitate sunt microbiologici, chimici şi indicatori.

  2. Valorile şi concentraţiile maxime admise pentru parametrii de calitate ai apei potabile sunt conform tabelelor 1 A, 1 B, 2 şi 3.

  TABEL 1 A

  Parametrii microbiologici

    ┌───────────────────────────────────────────────────────────┬─────────────────┐

    │ Parametru │ Valoare admisă │

    │ │ (număr/100 ml) │

    ├───────────────────────────────────────────────────────────┼─────────────────┤

    │Escherichia coli (E. coli) │ 0 │

    ├───────────────────────────────────────────────────────────┼─────────────────┤

    │Enterococi │ 0 │

    └───────────────────────────────────────────────────────────┴─────────────────┘

  TABEL 1 B

  Parametrii microbiologici pentru apa comercializată în

  sticle sau în alte recipiente

    ┌───────────────────────────────────────────────────────────┬─────────────────┐

    │ Parametru │ Valoare admisă │

    ├───────────────────────────────────────────────────────────┼─────────────────┤

    │Escherichia coli (E. coli) │ 0/250 ml │

    ├───────────────────────────────────────────────────────────┼─────────────────┤

    │Enterococi │ 0/250 ml │

    ├───────────────────────────────────────────────────────────┼─────────────────┤

    │Pseudomonas aeruginosa │ 0/250 ml │

    ├───────────────────────────────────────────────────────────┼─────────────────┤

    │Număr de colonii la 22°C │ 100/ml │

    ├───────────────────────────────────────────────────────────┼─────────────────┤

    │Număr de colonii la 37°C │ 20/ml │

    └───────────────────────────────────────────────────────────┴─────────────────┘

  TABEL 2

  Parametrii chimici

    ┌────────────────────────────────────────────────────┬───────────┬────────────┐

    │ Parametru │ Valoare │ Unitate de │

    │ │ CMA │ măsură │

    ├────────────────────────────────────────────────────┼───────────┼────────────┤

    │Acrilamidă\*1) │ 0,10 │ micro g/l │

    ├────────────────────────────────────────────────────┼───────────┼────────────┤

    │Arsen │ 10 │ micro g/l │

    ├────────────────────────────────────────────────────┼───────────┼────────────┤

    │Benzen │ 1,0 │ micro g/l │

    ├────────────────────────────────────────────────────┼───────────┼────────────┤

    │Benz(a)piren │ 0,01 │ micro g/l │

    ├────────────────────────────────────────────────────┼───────────┼────────────┤

    │Bor │ 1,0 │ mg/l │

    ├────────────────────────────────────────────────────┼───────────┼────────────┤

    │Bromaţi\*2) │ 10 │ micro g/l │

    ├────────────────────────────────────────────────────┼───────────┼────────────┤

    │Cadmiu │ 5,0 │ micro g/l │

    ├────────────────────────────────────────────────────┼───────────┼────────────┤

    │Clorură de vinil\*1) │ 0,50 │ micro g/l │

    ├────────────────────────────────────────────────────┼───────────┼────────────┤

    │Cianuri totale │ 50 │ micro g/l │

    ├────────────────────────────────────────────────────┼───────────┼────────────┤

    │Cianuri libere │ 10 │ micro g/l │

    ├────────────────────────────────────────────────────┼───────────┼────────────┤

    │Crom total │ 50 │ micro g/l │

    ├────────────────────────────────────────────────────┼───────────┼────────────┤

    │Cupru\*3),\*4) │ 0,1 │ mg/l │

    ├────────────────────────────────────────────────────┼───────────┼────────────┤

    │1,2 Dicloretan │ 3,0 │ micro g/l │

    ├────────────────────────────────────────────────────┼───────────┼────────────┤

    │Epiclorhidrină\*1) │ 0,10 │ micro g/l │

    ├────────────────────────────────────────────────────┼───────────┼────────────┤

    │Fluoruri │ 1,2 │ mg/l │

    ├────────────────────────────────────────────────────┼───────────┼────────────┤

    │Hidrocarburi policiclice aromatice\*5) │ 0,10 │ micro g/l │

    ├────────────────────────────────────────────────────┼───────────┼────────────┤

    │Mercur │ 1,0 │ micro g/l │

    ├────────────────────────────────────────────────────┼───────────┼────────────┤

    │Nichel\*3) │ 20 │ micro g/l │

    ├────────────────────────────────────────────────────┼───────────┼────────────┤

    │Nitraţi\*6) │ 50 │ mg/l │

    ├────────────────────────────────────────────────────┼───────────┼────────────┤

    │Nitriţi\*6) │ 0,50 │ mg/l │

    ├────────────────────────────────────────────────────┼───────────┼────────────┤

    │Pesticide\*7),\*8) │ 0,10 │ micro g/l │

    ├────────────────────────────────────────────────────┼───────────┼────────────┤

    │Pesticide\*7),\*9) │ │ │

    │Total │ 0,50 │ micro g/l │

    ├────────────────────────────────────────────────────┼───────────┼────────────┤

    │Plumb\*3),\*10) │ 10 │ micro g/l │

    ├────────────────────────────────────────────────────┼───────────┼────────────┤

    │Seleniu │ 10 │ micro g/l │

    ├────────────────────────────────────────────────────┼───────────┼────────────┤

    │Stibiu │ 5,0 │ micro g/l │

    ├────────────────────────────────────────────────────┼───────────┼────────────┤

    │Tetracloretena şi Tricloretenă (suma concentraţiilor│ │ │

    │compuşilor specificaţi) │ 10 │ micro g/l │

    ├────────────────────────────────────────────────────┼───────────┼────────────┤

    │Trihalometani\*11) │ │ │

    │Total (suma concentraţiilor compuşilor specificaţi) │ 100 │ micro g/l │

    └────────────────────────────────────────────────────┴───────────┴────────────┘

  NOTE:

  \*1) Valoarea se referă la concentraţia în apă a monomerului rezidual, calculată conform specificaţiilor privind concentraţia maximă eliberată de către polimer în contact cu apa. Staţiile de tratare vor notifica autorităţii de sănătate publică judeţene sau a municipiului Bucureşti utilizarea compusului în procesul de tratare a apei.

  \*2) Unde este posibil, valoarea concentraţiei trebuie să fie cât mai joasă, fără a compromite eficienţa dezinfecţiei. Pentru apa la care se referă art. 6 alin. (1) lit. a), b) şi d), respectarea în practică a valorii se va realiza în maximum 10 ani de la intrarea în vigoare a prezentei legi, în primii 5 ani acceptându-se pentru bromaţi o valoare de 25 micro g/l.

  \*3) Valoarea se aplică la o probă de apă prelevată de la robinetul consumatorului, printr-o metodă de prelevare adecvată, astfel încât să fie reprezentativă pentru cantitatea medie săptămânală ingerată de către consumator. Metoda de monitorizare trebuie să ţină seama şi de frecvenţa concentraţiilor maxime care pot cauza efecte asupra sănătăţii.

  \*4) Pentru cupru se acceptă valoarea 2,0 mg/l, dacă reţeaua de distribuţie are componente din cupru, cu respectarea celor menţionate la pct. 3.

  \*5) Compuşii specificaţi sunt: benzo(b)fluorantren, benzo(k)fluorantren, benzo(ghi)perilen, indeno (1,2,3-cd) piren.

  \*6) Se vor respecta următoarele condiţii:

             [nitrat] [nitrit]

        a) -------- + -------- ≤ 1,

                50 3

  formulă în care concentraţiile de nitraţi şi nitriţi sunt exprimate în mg/l;

  -----------

  Lit. a) a notei 6) din tabelul 2 al anexei 1 a fost modificată de RECTIFICAREA nr. 458 din 8 iulie 2002, publicată în MONITORUL OFICIAL nr. 58 din 24 ianuarie 2012.

   b) valoarea de 0,1 mg/l pentru nitriţi la ieşirea apei din staţia de tratare.

  \*7) Prin pesticide se înţelege: insecticide, erbicide, fungicide, nematocide, acaricide, algicide, rodendicide, slimicide organice, compuşi înrudiţi (de exemplu, regulatori de creştere) şi metaboliţii relevanţi, produşii de degradare şi de reacţie. Se vor monitoriza numai pesticidele presupuse prezente în sursa de apă.

  \*8) Concentraţia se referă la fiecare compus individual. Pentru aldrin, dieldrin, heptaclor şi heptaclor epoxid, concentraţia maximă este 0,030 micro g/l.

  \*9) Prin Pesticide-Total se înţelege suma tuturor compuşilor individuali detectaţi şi cuantificaţi în urma procedurii de monitorizare.

  \*10) Pentru apa la care se referă art. 6 alin. (1) lit. a), b) şi d), respectarea în practică a valorii se va realiza în maximum 15 ani de la intrarea în vigoare a prezentei legi, în primii 5 ani acceptându-se o valoare de 25 micro g/l.

  \*11) Concentraţia totală a THM trebuie să fie cât mai mică, fără a compromite dezinfecţia.

  Compuşii individuali specificaţi sunt: cloroform, bromoform, dibromoclormetan, bromdiclormetan.

  Pentru apa la care se referă art. 6 alin. (1) lit. a), b) şi d), respectarea în practică a valorii se va realiza în maximum 10 ani de la intrarea în vigoare a prezentei legi, în primii 5 ani acceptându-se o valoare de 150 micro g/l pentru concentraţia totală a THM.

  TABEL 3

  Parametrii indicatori

    ┌────────────────────────────────┬────────────────────────────┬────────────────┐

    │ Parametru │ Valoare CMA │ Unitate de │

    │ │ │ măsură │

    ├────────────────────────────────┼────────────────────────────┼────────────────┤

    │Aluminiu │ 200 │ micro g/l │

    ├────────────────────────────────┼────────────────────────────┼────────────────┤

    │Amoniu │ 0,50 │ mg/l │

    ├────────────────────────────────┼────────────────────────────┼────────────────┤

    │Bacterii coliforme\*1) │ 0 │ număr/100 ml │

    ├────────────────────────────────┼────────────────────────────┼────────────────┤

    │Carbon organic total │ │ │

    │(COT)\*2) │ Nicio modificare anormală │ │

    ├────────────────────────────────┼────────────────────────────┼────────────────┤

    │Cloruri\*3) │ 250 │ mg/l │

    ├────────────────────────────────┼────────────────────────────┼────────────────┤

    │Clostridium perfringens (specia,│ │ │

    │inclusiv sporii)\*4) │ 0 │ număr/100 ml │

    ├────────────────────────────────┼────────────────────────────┼────────────────┤

    │Clor rezidual liber\*12),\*13) │ ≥ 0,1 - ≤ 0,5 │ mg/l │

    ├────────────────────────────────┼────────────────────────────┼────────────────┤

    │Conductivitate\*3) │ 2.500 │micro S cm^-1 │

    │ │ │ la 20°C │

    ├────────────────────────────────┼────────────────────────────┼────────────────┤

    │Culoare │ Acceptabilă consumatorilor │ │

    │ │şi nicio modificare anormală│ │

    ├────────────────────────────────┼────────────────────────────┼────────────────┤

    │Duritate totală, minim │ 5 │ grade germane │

    ├────────────────────────────────┼────────────────────────────┼────────────────┤

    │Fier │ 200 │ micro g/l │

    ├────────────────────────────────┼────────────────────────────┼────────────────┤

    │Gust │ Acceptabil consumatorilor │ │

    │ │şi nicio modificare anormală│ │

    ├────────────────────────────────┼────────────────────────────┼────────────────┤

    │Mangan │ 50 │ micro g/l │

    ├────────────────────────────────┼────────────────────────────┼────────────────┤

    │Miros │ Acceptabil consumatorilor │ │

    │ │şi nicio modificare anormală│ │

    ├────────────────────────────────┼────────────────────────────┼────────────────┤

    │Număr de colonii la 22°C │ Nicio modificare anormală │ │

    ├────────────────────────────────┼────────────────────────────┼────────────────┤

    │Număr de colonii la 37°C │ Nicio modificare anormală │ │

    ├────────────────────────────────┼────────────────────────────┼────────────────┤

    │Oxidabilitate\*5) │ 5,0 │ mg O(2)/l │

    ├────────────────────────────────┼────────────────────────────┼────────────────┤

    │pH\*3),\*6) │ ≥ 6,5; ≤ 9,5 │ unităţi de pH │

    ├────────────────────────────────┼────────────────────────────┼────────────────┤

    │Sodiu │ 200 │ mg/l │

    ├────────────────────────────────┼────────────────────────────┼────────────────┤

    │Sulfat\*3) │ 250 │ mg/l │

    ├────────────────────────────────┼────────────────────────────┼────────────────┤

    │Sulfuri şi hidrogen sulfurat │ 100 │ micro g/l │

    ├────────────────────────────────┼────────────────────────────┼────────────────┤

    │Turbiditate\*7) │ ≤ 5 │ UNT │

    ├────────────────────────────────┼────────────────────────────┼────────────────┤

    │Zinc │ 5.000 │ micro g/l │

    ├────────────────────────────────┼────────────────────────────┼────────────────┤

    │Abrogat │ │ │

    ├────────────────────────────────┼────────────────────────────┼────────────────┤

    │Abrogat │ │ │

    ├────────────────────────────────┼────────────────────────────┼────────────────┤

    │Abrogat │ │ │

    ├────────────────────────────────┼────────────────────────────┼────────────────┤

    │Abrogat │ │ │

    └────────────────────────────────┴────────────────────────────┴────────────────┘

  NOTE:

  \*1) Pentru apa îmbuteliată, unitatea de măsură este număr/250 ml.

  \*2) Acest parametru va fi măsurat numai pentru sistemele de aprovizionare care furnizează mai mult de 10.000 mc pe zi.

  \*3) Apa nu trebuie să fie agresivă.

  \*4) Acest parametru trebuie monitorizat atunci când sursa de apă este de suprafaţă sau mixtă, iar în situaţia în care este decelat trebuie investigată şi prezenţa altor microorganisme patogene, de exemplu, criptosporidium.

  \*5) Acest parametru se va analiza când nu se poate sau nu este prevăzută determinarea carbonului organic total.

  \*6) Pentru apa potabilă îmbuteliată în sticle sau alte recipiente, valoarea minimă poate fi redusă până la 4,5 unităţi de pH. Pentru apa îmbuteliată care conţine în mod natural sau este îmbogăţită cu dioxid de carbon, valoarea pH-ului poate fi mai mică.

  \*7) Pentru apa rezultată din tratarea unei surse de suprafaţă nu se va depăşi 1,0 UNT (unităţi nefelometrice de turbiditate) înainte de dezinfecţie.

  \*8) Abrogat.

  \*9) Abrogat.

  \*10) Abrogat.

  \*11) Abrogat.

  \*12) Sau orice alt parametru considerat reprezentativ pentru procedeul de dezinfecţie.

  \*13) Intervalul valoric al CMA trebuie respectat în reţeaua de distribuţie (branşament, capăt de reţea).

  \*14) Programele de monitorizare pentru substanţele radioactive din apa potabilă se realizează în conformitate cu prevederile Legii nr. 301/2015 privind stabilirea cerinţelor de protecţie a sănătăţii populaţiei în ceea ce priveşte substanţele radioactive din apa potabilă.

(la 03-09-2017 Nota 14 din subsolul tabelului 3 din Anexa nr. 1 a fost introdusă de Punctul 4, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

  ----------

  Tabelul 3 a fost modificat de lit. a) a art. 9 din LEGEA nr. 301 din 27 noiembrie 2015, publicată în MONITORUL OFICIAL nr. 904 din 7 decembrie 2015.

  ANEXA 2

   MONITORIZAREA

  CAP. I

  Obiective generale şi programe de monitorizare pentru apa potabilă

  1. Programele de monitorizare pentru apa potabilă vor fi întocmite astfel încât să asigure:

  a) verificarea eficacităţii măsurilor instituite pentru a controla riscurile la adresa sănătăţii umane pe tot parcursul lanţului de aprovizionare cu apă din bazinul hidrografic, trecând prin captare, tratare, înmagazinare şi distribuţie, precum şi îndeplinirea obiectivului la punctul de conformitate, respectiv că apa este sanogenă şi curată;

  b) furnizarea informaţiilor cu privire la calitatea apei potabile pentru a demonstra că apa este sanogenă, curată, lipsită de microorganisme, paraziţi şi că sunt respectate valorile parametrilor stabiliţi în anexa nr. 1;

  c) identificarea celor mai adecvate mijloace de reducere a riscului pentru sănătatea umană.

  2. Ministerul Sănătăţii, prin direcţiile de sănătate publică judeţene, respectiv a municipiului Bucureşti, avizează anual programele de monitorizare întocmite de producătorii şi/sau distribuitorii de apă, care respectă parametrii şi frecvenţele prevăzute în cap. II. În scopul avizării programului de monitorizare a calităţii apei potabile, producătorul şi/sau distribuitorul va depune, pentru sistemul de aprovizionare cu apă pe care îl administrează, un dosar cu următoarele documente:

  a) planul de prelevare şi analiză a probelor de apă pentru fiecare zonă de aprovizionare cu apă, conform tabelului din cap. II;

  b) parametrii pentru care se înregistrează măsurători în cadrul unui proces continuu de monitorizare, după caz;

  c) în plus, programele de monitorizare pot include:

  (i) inspectarea de către producători şi/sau distribuitori a înregistrărilor privind funcţionalitatea şi întreţinerea echipamentelor din staţia de tratare, rezervorul de înmagazinare şi reţeaua de distribuţie a apei, în conformitate cu procedurile tehnice/ instrucţiunile de lucru prevăzute în sistemul de management al calităţii;

  (ii) inspectarea bazinului hidrografic, a punctelor de captare a apei şi a infrastructurii aferente tratării, depozitării şi distribuţiei. Inspectarea bazinului hidrografic se bazează pe informaţii cu privire la presiunile antropice disponibile în planurile de management ale bazinelor hidrografice, în vigoare.

  3. Programele de monitorizare pot fi întocmite pe baza evaluării riscului, ca parte a Planului de siguranţă a apei, cu respectarea prevederilor din cap. III. Până la implementarea planurilor de siguranţă a apei, programele de monitorizare sunt stabilite în conformitate cu pct. 2 şi cap. II.

  4. Programele de monitorizare sunt revizuite anual şi ori de câte ori intervin modificări relevante privind obiectivele acestora, în sistemul de aprovizionare cu apă sau o zonă de aprovizionare cu apă a acestuia şi sunt actualizate sau reconfirmate o dată la 3 ani.

  CAP. II

  Parametri şi frecvenţe

  SECŢIUNEA 1

  Cadru general

  1. Programele de monitorizare trebuie să ţină seama de parametrii din anexa nr. 1 şi parametrii suplimentari stabiliţi de Ministerul Sănătăţii sau direcţia de sănătate publică judeţeană, respectiv a municipiului Bucureşti, inclusiv de cei care sunt importanţi pentru evaluarea impactului sistemelor/instalaţiilor de distribuţie interioare asupra calităţii apei la punctul de conformitate, astfel cum se prevede la art. 6 alin. (1) din lege.

  2. La alegerea parametrilor corespunzători pentru monitorizare trebuie să fie luate în considerare condiţiile locale pentru fiecare sistem de aprovizionare cu apă.

  3. Parametrii enumeraţi la secţiunea a 2-a sunt monitorizaţi cu frecvenţele de prelevare relevante prevăzute la secţiunea a 3-a.

  SECŢIUNEA a 2-a

  Lista parametrilor

  1. Grupul A de parametri

  1.1. Următorii parametri sunt monitorizaţi de către producătorul şi/sau distribuitorul de apă, în cadrul monitorizării operaţionale, cu frecvenţele prevăzute în tabelul de la secţiunea a 3-a.

  a) Escherichia Coli, Enterococi, bacterii coliforme, nr. colonii la 22°C, nr. colonii la 37°C, clor rezidual liber, amoniu, culoare, turbiditate, gust, miros, pH, conductivitate, Clostridium perfringens (inclusiv sporii), acest parametru analizându-se în cazul sistemelor de aprovizionare cu apă din surse de suprafaţă sau mixte;

  b) orice alt parametru considerat relevant de către operator sau direcţia de sănătate publică în cadrul programului de monitorizare, ţinând cont de calitatea sursei, istoricul rezultatelor monitorizării sursei, şi care să asigure că apa este lipsită de microorganisme, paraziţi sau substanţe care, prin număr sau concentraţie, pot constitui un pericol potenţial pentru sănătatea umană sau orice parametru identificat printr-o evaluare a riscurilor, astfel cum este prevăzut în cap. III;

  c) amoniu şi nitriţi în cazul în care este folosită tratarea cu cloramină;

  d) aluminiu şi fier dacă sunt utilizate ca substanţe chimice de tratare a apei;

  e) producătorul şi/sau distribuitorul de apă asigură prelevarea şi analizarea săptămânală a unei probe de apă de la ieşirea fiecărui rezervor de înmagazinare în funcţiune, pentru a verifica conformarea cu valorile parametrilor: bacterii coliforme, E. coli, enterococi, număr de colonii la 22°C şi la 37°C, turbiditate şi clorul rezidual liber.

  1.2. Scopul monitorizării operaţionale este de a produce periodic informaţii despre calitatea organoleptică, fizico-chimică şi microbiologică a apei potabile produse şi distribuite, despre eficienţa tehnologiilor de tratare, cu accent pe tehnologia de dezinfecţie, în scopul determinării dacă apa potabilă este corespunzătoare sau nu din punctul de vedere al valorilor parametrilor relevanţi stabiliţi prin prezenta lege.

  2. Grupul B de parametri

  2.1. Pentru a determina conformitatea cu valorile parametrilor stabiliţi în prezenta lege, toţi parametrii prevăzuţi în anexa nr. 1 vor fi analizaţi în cadrul monitorizării de audit de către direcţiile de sănătate publică judeţene, respectiv a municipiului Bucureşti cu frecvenţele stabilite în tabelul de la secţiunea a 3-a.

  2.2. Scopul monitorizării de audit este de a oferi informaţiile necesare pentru a se determina dacă pentru toţi parametrii stabiliţi prin prezenta lege valorile lor sunt conforme.

  SECŢIUNEA a 3-a

  Frecvenţele de prelevare a probelor

  Tabel referitor la frecvenţa minimă de prelevare

  şi de analiză a probelor pentru monitorizarea conformităţii:

    ┌──────────────────────────────┬────────────────────────────────────┬───────────────────────────────────┐

    │Volumul de apă distribuit sau │Monitorizarea operaţională (grupul A│ Monitorizarea de audit │

    │ produs zilnic într-o zonă de │de parametri) - numărul de probe pe │ (grupul B de parametri) - │

    │ aprovizionare cu apă (ZAP) │ an/parametru │ numărul de probe pe an/parametru │

    │ (A se vedea notele 1 şi 2.) │ (A se vedea nota 3.) │ │

    │ mc │ │ │

    ├──────────────┬───────────────┼────────────────────────────────────┼───────────────────────────────────┤

    │ │ < 10 │ 2 (A se vedea nota 4.) │ 1 (A se vedea nota 4.) │

    ├──────────────┼───────────────┼────────────────────────────────────┼───────────────────────────────────┤

    │ 10 │ ≤ 100 │ 2 │ 1 │

    ├──────────────┼───────────────┼────────────────────────────────────┼───────────────────────────────────┤

    │ > 100 │ ≤ 1.000 │ 4 │ 1 │

    ├──────────────┼───────────────┼────────────────────────────────────┼───────────────────────────────────┤

    │ > 1.000 │ ≤ 10.000 │ 4 │ 1 │

    │ │ │ + 3 │ + 1 │

    │ │ │ pentru fiecare tranşă de 1.000 │ pentru fiecare tranşă de 4.500 mc/│

    │ │ │mc/zi ca parte din volumul total │ zi ca parte din volumul total │

    ├──────────────┼───────────────┤ ├───────────────────────────────────┤

    │ > 10.000 │ ≤ 100.000 │ │ 3 │

    │ │ │ │ + 1 │

    │ │ │ │ pentru fiecare tranşă de 10.000 │

    │ │ │ │ mc/zi ca parte din volumul total │

    ├──────────────┼───────────────┤ ├───────────────────────────────────┤

    │ > 100.000 │ │ │ 12 │

    │ │ │ │ + 1 │

    │ │ │ │ pentru fiecare tranşă de 25.000 │

    │ │ │ │ mc/zi ca parte din volumul total │

    └──────────────┴───────────────┴────────────────────────────────────┴───────────────────────────────────┘

   Note:

  1. Zonă de aprovizionare cu apă (ZAP) este o zonă geografică determinată în care apa destinată consumului uman provine din una sau mai multe surse, calitatea apei putând fi considerată aproximativ uniformă.

  2. Volumele se calculează ca medii pe parcursul unui an calendaristic. Numărul de locuitori dintr-o zonă de aprovizionare cu apă (ZAP) poate fi folosit în loc de volumul de apă pentru a determina frecvenţa minimă, pe baza unui consum de apă estimat de 200 l/(zi\*persoană).

  3. Frecvenţa indicată se calculează după cum urmează: de exemplu, 4.300 mc/zi = 16 probe (patru pentru primii 1.000 mc/zi + 12 pentru 3.300 mc/zi suplimentari).

  4. Frecvenţele se aplică pentru producătorii şi/sau distribuitorii de apă individuali care furnizează mai puţin de 10 mc/zi dacă apa este produsă ca parte a unei activităţi comerciale sau publice.

  CAP. III

  Evaluarea riscurilor

  1. Parametrii şi frecvenţele prevăzute în cap. II pot fi modificate de către producătorii şi/sau distribuitorii de apă, cu avizul direcţiei de sănătate publică judeţene, respectiv a municipiului Bucureşti, cu condiţia efectuării unei evaluări a riscurilor în conformitate cu prezenta parte.

  2. Evaluarea riscurilor se realizează în cadrul planurilor de siguranţă a apei elaborate de producătorii/distribuitorii de apă în condiţiile prevăzute la pct. 7 şi 8 şi se bazează pe principiile generale de evaluare, cum ar fi cele prevăzute în standardul SR EN 15975-2:2014 privind «siguranţa sistemului de aprovizionare cu apă, ghid pentru managementul riscului şi a crizelor - Partea 2. Managementul riscului».

  3. Evaluarea riscurilor ia în considerare rezultatele programelor de monitorizare pentru corpurile de apă utilizate pentru captarea apei destinate consumului uman, care furnizează în medie mai mult de 100 mc/zi, în conformitate cu prevederile pct. 1.3.5.1 din anexa nr. 1^1 la Legea apelor nr. 107/1996, cu modificările şi completările ulterioare; rezultatele programelor de monitorizare în secţiunea prizei de captare apă de pe corpurile de apă utilizate pentru captarea apei destinate consumului uman vor fi puse la dispoziţia producătorilor şi/sau distribuitorilor de apă, la cererea acestora, de către Administraţia Naţională Apele Române prin administraţiile bazinale de apă din subordine.

  4. Pe baza rezultatelor evaluării riscurilor, lista parametrilor de la secţiunea a 2-a din cap. II se extinde cu noi parametri şi/sau se măreşte frecvenţa de prelevare prevăzută în tabelul de la secţiunea a 3-a din cap. II, în cazul îndeplinirii oricăreia din următoarele condiţii:

  a) lista parametrilor sau a frecvenţelor prevăzută în prezenta anexă nu este suficientă pentru a verifica dacă apa furnizată consumatorilor respectă cerinţele stabilite în prezenta lege şi, în special, valoarea parametrilor stabilită în anexa nr. 1 şi parametrii suplimentari acolo unde măsurile de protecţie a sănătăţii publice pe teritoriul unui judeţ sau al municipiului Bucureşti ori pe o parte din teritoriul acestora, o impun;

  b) este necesară o monitorizare suplimentară decisă de direcţia de sănătate publică judeţeană, respectiv a municipiului Bucureşti dacă există dovezi care atestă prezenţa în apă a unor substanţe sau microorganisme care nu se regăsesc în anexa nr. 1 şi care pot constitui un pericol potenţial pentru sănătatea umană. Monitorizarea suplimentară se realizează individualizat pentru fiecare substanţă sau microorganism în cauză;

  c) este necesar să se furnizeze garanţiile necesare prevăzute la pct. 1 lit. a) din cap. I.

   Parametrii suplimentari sau frecvenţele mărite pot fi propuse de producătorul/distribuitorul de apă, ca urmare a întocmirii planurilor de siguranţă a apei sau revizuirii acestora, sau pot fi impuse de direcţia de sănătate publică, dacă există dovezi care atestă prezenţa în apă a unor substanţe sau microorganisme, care nu au fost stabilite ca parametri în conformitate cu anexa nr. 1 şi care pot constitui un pericol potenţial pentru sănătatea umană.

  5. Pe baza rezultatelor evaluării riscurilor, producătorii şi/sau distribuitorii de apă pot reduce lista parametrilor de la secţiunea a 2-a din cap. II şi/sau pot reduce frecvenţa de prelevare prevăzută în tabelul de la secţiunea a 3-a din cap. II, pentru una sau mai multe zone de aprovizionare cu apă, cu avizul direcţiei de sănătate publică, dacă sunt îndeplinite următoarele condiţii:

  a) frecvenţa prelevării de probe pentru E. Coli şi Enterococi nu poate fi redusă sub cea prevăzută la secţiunea a 3-a din cap. II, indiferent de circumstanţe;

  b) pentru toţi ceilalţi parametri:

  (i) locul şi frecvenţa de prelevare a probelor se stabilesc în funcţie de originea parametrului, precum şi în funcţie de variabilitatea şi tendinţele pe termen lung ale concentraţiei acestuia, ţinând seama de respectarea valorii parametrilor la punctele de conformitate prevăzute la art. 6 din lege;

  (ii) pentru a reduce frecvenţa minimă de prelevare pentru un parametru, aşa cum s-a prevăzut la secţiunea a 3-a din cap. II, rezultatele obţinute pe baza probelor prelevate la intervale regulate pe o perioadă de cel puţin 3 ani de la punctele de prelevare reprezentative pentru întreaga zonă de aprovizionare (ZAP) trebuie să fie toate mai mici de 60% din valoarea parametrului stabilită în anexa nr. 1;

  (iii) pentru a elimina un parametru din lista de parametri care trebuie monitorizaţi, aşa cum s-a prevăzut la secţiunea a 2-a din cap. II, rezultatele obţinute pe baza probelor prelevate la intervale regulate pe o perioadă de cel puţin 3 ani de la punctele de prelevare reprezentative pentru întreaga zonă de aprovizionare (ZAP) trebuie să fie toate mai mici de 30% din valoarea parametrului stabilită în anexa nr. 1;

  (iv) eliminarea unui anumit parametru prevăzut la secţiunea a 2-a din cap. II din lista de parametri care trebuie monitorizaţi (parametru din grupul A, cu excepţia E. coli şi Enterococi sau parametru din grupul B) se bazează pe rezultatul evaluării riscurilor, susţinută de rezultatele monitorizării surselor de apă destinată consumului uman în condiţiile în care evaluarea riscurilor confirmă că sănătatea umană este protejată împotriva efectelor negative ale oricărei contaminări a apei destinate consumului uman, astfel cum se prevede la art. 1;

  (v) frecvenţa prelevării de probe poate fi redusă sau poate fi eliminat un parametru din lista parametrilor care trebuie monitorizaţi, astfel cum se prevede la pct. (ii) şi (iii), numai dacă evaluarea riscurilor confirmă faptul că niciun factor care poate fi anticipat în mod rezonabil nu este susceptibil să provoace o deteriorare a calităţii apei destinate consumului uman.

  6. Direcţiile de sănătate publică judeţene, respectiv a municipiului Bucureşti:

  a) analizează planurile de siguranţă a apei şi avizează evaluările riscurilor;

  b) postează pe site-ul propriu lista planurilor de siguranţă a apei aprobate şi un scurt rezumat al rezultatelor evaluărilor riscurilor realizate de operatorul de apă;

  c) raportează Ministerului Sănătăţii situaţia aprobărilor acordate;

  7. Planurile de siguranţă a apei vor deveni obligatorii pentru sistemele de aprovizionare cu apă potabilă, colective sau individuale, care furnizează în medie o cantitate de apă mai mare de 1.000 mc/zi sau care deservesc mai mult de 5.000 de persoane, începând cu 1 ianuarie 2021. Pe parcursul semestrului II al anului 2020 operatorii de apă vor depune planurile de siguranţă a apei la autorităţile competente stabilite conform ordinului prevăzut la pct. 9, în vederea avizării.

  8. Sistemele de aprovizionare cu apă potabilă, colective sau individuale, care furnizează în medie o cantitate de apă mai mică de 1.000 mc/zi sau care deservesc mai puţin de 5.000 de persoane vor introduce opţional planurile de siguranţă ale apei, ca o bună practică de operare a sistemului.

  9. Prin ordin comun al ministrului sănătăţii, ministrului apelor şi pădurilor şi ministrului dezvoltării regionale, administraţiei publice şi fondurilor europene, va fi aprobat un Cadru general pentru planurile de siguranţă a apei, precum şi stabilirea responsabilităţilor autorităţilor competente şi producătorilor şi/sau distribuitorilor de apă privind întocmirea, evaluarea şi avizarea planurilor de siguranţă a apei, până la 31 decembrie 2018.

  10. Planurile de siguranţă a apei vor fi modificate ori de câte ori intervin modificări în elementele constitutive şi de operare a sistemului de aprovizionare cu apă sau în calitatea sursei de apă. Planurile de siguranţă a apei vor fi reavizate periodic de către autorităţile competente, din 3 în 3 ani.

  CAP. IV

  Metodele de prelevare a probelor şi punctele de prelevare

  1. Punctele de prelevare se stabilesc astfel încât să se asigure corespondenţa cu punctele de conformitate definite la art. 6 alin. (1) din lege.

   Pentru anumiţi parametri pot fi prelevate probe din zona de aprovizionare sau de la staţia de tratare dacă se demonstrează că nu există modificări nefavorabile ale valorilor măsurate ale parametrilor în cauză. Stabilirea planului de prelevare va avea în vedere, în măsura posibilităţilor, distribuţia egală în timp şi spaţiu a probelor prelevate.

  2. Prelevarea de probe la punctul de conformitate îndeplineşte următoarele cerinţe:

  a) probele de conformitate pentru anumiţi parametri chimici (în special, cupru, plumb şi nichel) se iau din primul fir de apă al robinetului consumatorului. Pe durata unei zile trebuie să se preleveze, în mod aleatoriu, o probă cu un volum de 1 litru. Se pot utiliza metode alternative care necesită o perioadă fixă de stagnare şi care reflectă mai bine situaţia la nivel naţional, cu condiţia ca, la nivelul zonei de aprovizionare, acest lucru să nu conducă la un număr mai redus de cazuri de neconformare decât cel obţinut prin metoda momentului ales în mod aleatoriu pe durata unei zile;

  b) probele de verificare a conformităţii parametrilor microbiologici la punctul de conformitate se prelevează şi se manipulează potrivit scopului de prelevare B corespunzător standardului SR EN ISO 19458, Calitatea apei. Prelevare pentru analiză microbiologică.

  3. Prelevarea de probe din reţeaua de distribuţie, cu excepţia prelevării probelor de la robinetele consumatorilor, respectă standardul SR ISO 5667-5. Pentru parametrii microbiologici, prelevarea de probe din reţeaua de distribuţie se realizează şi se manipulează potrivit scopului de prelevare A corespunzător standardului SR EN ISO 19458 Calitatea apei. Prelevare pentru analiză microbiologică.

(la 03-09-2017 Anexa nr. 2 a fost modificată de Punctul 5, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)

  ANEXA 3

   SPECIFICAŢII

   pentru analiza parametrilor

   Metodele de analiză utilizate de laboratoarele înregistrate la Ministerul Sănătăţii pentru monitorizarea calităţii apei potabile în scopul monitorizării şi demonstrării conformităţii cu prevederile prezentei Legi, trebuie să fie validate şi documentate în conformitate cu standardul SR EN ISO/CEI 17025 "Cerinţe generale pentru competenţa laboratoarelor de încercări şi etalonări" sau standarde echivalente acceptate la nivel internaţional şi adoptate la nivel naţional şi aplică practicile sistemului de management al calităţii în conformitate cu SR EN ISO/CEI 17025 sau cu alte standarde echivalente acceptate la nivel internaţional.

   În lipsa unei metode de analiză care să îndeplinească caracteristicile minime de performanţă stabilite la pct. II, evaluatorul prevăzut conform Ordinului ministrului sănătăţii nr. 764/2005 pentru aprobarea procedurii de înregistrare la Ministerul Sănătăţii a laboratoarelor care efectuează monitorizarea calităţii apei potabile în cadrul controlului oficial al apei potabile, cu modificările şi completările ulterioare, se asigură că monitorizarea este efectuată utilizându-se cele mai bune tehnici disponibile care nu presupun costuri excesive.

  I. Metodele de analiză pentru determinarea parametrilor microbiologici

   Următoarele principii pentru metodele de calcul al parametrilor microbiologici sunt prezentate fie ca referinţă ori de câte ori se indică o metodă CEN/ISO, fie orientativ, până la eventuala adoptare în viitor, la nivel european, respectiv naţional, a unor metode internaţionale CEN/ISO suplimentare pentru parametrii în cauză.

   Pot fi folosite metode alternative cu condiţia respectării dispoziţiilor art. 7 alin. (9) şi (9^1) din lege.

   Metodele pentru parametrii microbiologici sunt:

  a) Escherichia coli (E. coli) şi bacterii coliforme (SR EN ISO 9308-1, Calitatea apei. Numărarea Escherichia coli şi a bacteriilor coliforme. Partea 1: Metoda filtrării prin membrană pentru ape cu conţinut scăzut de bacterii sau SR EN ISO 9308-2, Calitatea apei. Numărarea de Escherichia coli şi de bacterii coliforme. Partea 2: Metoda numărului cel mai probabil)

  b) enterococi (SR EN ISO 7899-2 Calitatea apei. Identificare şi numărare a enterococilor intestinali. Partea 2: Metoda prin filtrare pe membrană)

  c) Pseudomonas aeruginosa (SR EN ISO 16266 Calitatea apei. Detectarea şi numărarea Pseudomonas aeruginosa. Metoda prin filtrare pe membrană)

  d) enumerarea microorganismelor care pot fi obţinute în cultură - număr de colonii la 22°C (SR EN ISO 6222 Calitatea apei. Numărarea microorganismelor de cultură. Numărarea coloniilor prin însămânţare în mediu de cultură nutritiv agar)

  e) enumerarea microorganismelor care pot fi obţinute în cultură - număr de colonii la 36°C (SR EN ISO 6222 Calitatea apei. Numărarea microorganismelor de cultură. Numărarea coloniilor prin însămânţare în mediu de cultură nutritiv agar).

  f) Clostridium perfringens, inclusiv sporii (SR ISO 14189 Calitatea apei - Numărarea Clostridium perfringens - Metoda filtrării prin membrană).

  II. Parametrii chimici şi parametrii indicatori pentru care sunt specificate caracteristicile de performanţă

   Parametrii chimici şi parametrii indicatori

   Pentru parametrii care figurează în tabelul 1, caracteristicile de performanţă specificate constau în faptul că metoda de analiză utilizată trebuie să aibă cel puţin capacitatea de a măsura concentraţii egale cu valoarea parametrului stabilită în anexa nr. 1 cu o limită de cuantificare mai mică sau egală cu 30% din valoarea-limită a parametrului în cauză, stabilită în anexa nr. 1 şi o incertitudine de măsurare astfel cum se specifică în tabelul 1. Limita de cuantificare este definită la art. 4 alin. (1) lit. d) din Hotărârea Guvernului nr. 570/2016 privind aprobarea Programului de eliminare treptată a evacuărilor, emisiilor şi pierderilor de substanţe prioritar periculoase şi alte măsuri pentru principalii poluanţi. Rezultatul se exprimă folosind cel puţin acelaşi număr de zecimale semnificative, ca şi în cazul valorii parametrilor analizaţi din tabelele 2 şi 3 ale anexei nr. 1.

   Până la 31 decembrie 2019 în laboratoarele înregistrate la Ministerul Sănătăţii pentru monitorizarea calităţii apei potabile, pot fi utilizate caracteristicile «acurateţe», «precizie» şi «limită de detecţie», după cum se precizează în tabelul 2, ca un set alternativ de caracteristici de performanţă la «limită de cuantificare» şi «incertitudine de măsurare», astfel cum sunt specificate fiecare în primul paragraf şi în tabelul 1.

   Incertitudinea de măsurare prevăzută în tabelul 1 nu se utilizează ca o toleranţă suplimentară la valorile parametrilor stabiliţi în anexa nr. 1.

   Tabelul 1

   Caracteristica minimă de performanţă "incertitudinea de măsurare"

    ┌──────────────────────────────────────────┬───────────────┬───────────────────┐

    │ Parametri │Incertitudinea │ Note │

    │ │ de măsurare │ │

    │ │(A se vedea │ │

    │ │ nota 1.) │ │

    │ │% din valoarea │ │

    │ │parametrului │ │

    │ │(cu excepţia │ │

    │ │pH-ului) │ │

    ├──────────────────────────────────────────┼───────────────┼───────────────────┤

    │Aluminiu │ 25 │ │

    ├──────────────────────────────────────────┼───────────────┼───────────────────┤

    │Amoniu │ 40 │ │

    ├──────────────────────────────────────────┼───────────────┼───────────────────┤

    │Antimoniu │ 40 │ │

    ├──────────────────────────────────────────┼───────────────┼───────────────────┤

    │Arsen │ 30 │ │

    ├──────────────────────────────────────────┼───────────────┼───────────────────┤

    │Benzo(a)piren │ 50 │A se vedea nota 5. │

    ├──────────────────────────────────────────┼───────────────┼───────────────────┤

    │Benzen │ 40 │ │

    ├──────────────────────────────────────────┼───────────────┼───────────────────┤

    │Bor │ 25 │ │

    ├──────────────────────────────────────────┼───────────────┼───────────────────┤

    │Bromaţi │ 40 │ │

    ├──────────────────────────────────────────┼───────────────┼───────────────────┤

    │Cadmiu │ 25 │ │

    ├──────────────────────────────────────────┼───────────────┼───────────────────┤

    │Cloruri │ 15 │ │

    ├──────────────────────────────────────────┼───────────────┼───────────────────┤

    │Crom │ 30 │ │

    ├──────────────────────────────────────────┼───────────────┼───────────────────┤

    │Conductivitate │ 20 │ │

    ├──────────────────────────────────────────┼───────────────┼───────────────────┤

    │Cupru │ 25 │ │

    ├──────────────────────────────────────────┼───────────────┼───────────────────┤

    │Cianuri │ 30 │A se vedea nota 6. │

    ├──────────────────────────────────────────┼───────────────┼───────────────────┤

    │Cianuri libere │ 30 │ │

    ├──────────────────────────────────────────┼───────────────┼───────────────────┤

    │1,2-Dicloretan │ 40 │ │

    ├──────────────────────────────────────────┼───────────────┼───────────────────┤

    │Fluoruri │ 20 │ │

    ├──────────────────────────────────────────┼───────────────┼───────────────────┤

    │Concentraţia ionilor de hidrogen (pH) │ │ │

    │exprimată în unităţi de pH │ 0,2 │A se vedea nota 7. │

    ├──────────────────────────────────────────┼───────────────┼───────────────────┤

    │Fier │ 30 │ │

    ├──────────────────────────────────────────┼───────────────┼───────────────────┤

    │Plumb │ 25 │ │

    ├──────────────────────────────────────────┼───────────────┼───────────────────┤

    │Mangan │ 30 │ │

    ├──────────────────────────────────────────┼───────────────┼───────────────────┤

    │Mercur │ 30 │ │

    ├──────────────────────────────────────────┼───────────────┼───────────────────┤

    │Nichel │ 25 │ │

    ├──────────────────────────────────────────┼───────────────┼───────────────────┤

    │Nitrat │ 15 │ │

    ├──────────────────────────────────────────┼───────────────┼───────────────────┤

    │Nitrit │ 20 │ │

    ├──────────────────────────────────────────┼───────────────┼───────────────────┤

    │Oxidabilitate │ 50 │A se vedea nota 8. │

    ├──────────────────────────────────────────┼───────────────┼───────────────────┤

    │Pesticide │ 30 │A se vedea nota 9. │

    ├──────────────────────────────────────────┼───────────────┼───────────────────┤

    │Hidrocarburi aromatice policiclice │ 50 │A se vedea nota 10.│

    ├──────────────────────────────────────────┼───────────────┼───────────────────┤

    │Seleniu │ 40 │ │

    ├──────────────────────────────────────────┼───────────────┼───────────────────┤

    │Sodiu │ 15 │ │

    ├──────────────────────────────────────────┼───────────────┼───────────────────┤

    │Sulfat │ 15 │ │

    ├──────────────────────────────────────────┼───────────────┼───────────────────┤

    │Tetracloretenă │ 30 │A se vedea nota 11.│

    ├──────────────────────────────────────────┼───────────────┼───────────────────┤

    │Tricloretenă │ 40 │A se vedea nota 11.│

    ├──────────────────────────────────────────┼───────────────┼───────────────────┤

    │Trihalometani - total │ 40 │A se vedea nota 10.│

    ├──────────────────────────────────────────┼───────────────┼───────────────────┤

    │Carbon organic total (COT) │ 30 │A se vedea nota 12.│

    ├──────────────────────────────────────────┼───────────────┼───────────────────┤

    │Turbiditate │ 30 │A se vedea nota 13.│

    └──────────────────────────────────────────┴───────────────┴───────────────────┘

   Acrilamida, epiclorhidrina şi clorura de vinil se controlează prin specificaţia de produs.

   Tabelul 2

   Caracteristicile minime de performanţă "acurateţe", "precizie" şi "limită de detecţie" pot fi utilizate până la 31 decembrie 2019.

    ┌───────────────────────┬─────────────────┬─────────────────┬────────────────────┬───────────────────┐

    │ Parametri │ Acurateţe │ Precizie │ Limită de detecţie │ Note │

    │ │ (A se vedea │ (A se vedea │(A se vedea nota 4.)│ │

    │ │ nota 2.) │ nota 3.) │ % din valoarea │ │

    │ │ % din valoarea │% din valoarea │parametrului (cu │ │

    │ │parametrului (cu │parametrului (cu │excepţia pH-ului) │ │

    │ │excepţia pH-ului)│excepţia pH-ului)│ │ │

    ├───────────────────────┼─────────────────┼─────────────────┼────────────────────┼───────────────────┤

    │Aluminiu │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Amoniu │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Antimoniu │ 25 │ 25 │ 25 │ │

    ├───────────────────────┼─────────────────┼─────────────────┼────────────────────┼───────────────────┤

    │Arsen │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Benzo(a)piren │ 25 │ 25 │ 25 │ │

    ├───────────────────────┼─────────────────┼─────────────────┼────────────────────┼───────────────────┤

    │Benzen │ 25 │ 25 │ 25 │ │

    ├───────────────────────┼─────────────────┼─────────────────┼────────────────────┼───────────────────┤

    │Bor │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Bromaţi │ 25 │ 25 │ 25 │ │

    ├───────────────────────┼─────────────────┼─────────────────┼────────────────────┼───────────────────┤

    │Cadmiu │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Cloruri │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Crom │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Conductivitate │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Cupru │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Cianuri │ 10 │ 10 │ 10 │A se vedea nota 6. │

    ├───────────────────────┼─────────────────┼─────────────────┼────────────────────┼───────────────────┤

    │Cianuri libere │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │1,2-Dicloretan │ 25 │ 25 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Fluoruri │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Concentraţia ionilor de│ │ │ │ │

    │hidrogen (pH) exprimată│ │ │ │ │

    │în unităţi de pH │ 0,2 │ 0,2 │ │A se vedea nota 7. │

    ├───────────────────────┼─────────────────┼─────────────────┼────────────────────┼───────────────────┤

    │Fier │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Plumb │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Mangan │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Mercur │ 20 │ 10 │ 20 │ │

    ├───────────────────────┼─────────────────┼─────────────────┼────────────────────┼───────────────────┤

    │Nichel │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Nitrat │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Nitrit │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Oxidabilitate │ 25 │ 25 │ 10 │A se vedea nota 8. │

    ├───────────────────────┼─────────────────┼─────────────────┼────────────────────┼───────────────────┤

    │Pesticide │ 25 │ 25 │ 25 │A se vedea nota 9. │

    ├───────────────────────┼─────────────────┼─────────────────┼────────────────────┼───────────────────┤

    │Hidrocarburi aromatice │ │ │ │ │

    │policiclice │ 25 │ 25 │ 25 │A se vedea nota 10.│

    ├───────────────────────┼─────────────────┼─────────────────┼────────────────────┼───────────────────┤

    │Seleniu │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Sodiu │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Sulfat │ 10 │ 10 │ 10 │ │

    ├───────────────────────┼─────────────────┼─────────────────┼────────────────────┼───────────────────┤

    │Tetracloretenă │ 25 │ 25 │ 10 │A se vedea nota 11.│

    ├───────────────────────┼─────────────────┼─────────────────┼────────────────────┼───────────────────┤

    │Tricloretenă │ 25 │ 25 │ 10 │A se vedea nota 11.│

    ├───────────────────────┼─────────────────┼─────────────────┼────────────────────┼───────────────────┤

    │Trihalometani - total │ 25 │ 25 │ 10 │A se vedea nota 10.│

    ├───────────────────────┼─────────────────┼─────────────────┼────────────────────┼───────────────────┤

    │Turbiditate │ 25 │ 25 │ 25 │ │

    └───────────────────────┴─────────────────┴─────────────────┴────────────────────┴───────────────────┘

   Acrilamida, epiclorhidrina şi clorura de vinil se controlează prin specificaţia de produs.

   Note la tabelele 1 şi 2

    ┌───────┬─────────────────────────────────────────────────────────────────────┐

    │Nota 1 │Incertitudinea de măsurare este valoarea absolută a parametrului care│

    │ │caracterizează dispersia valorilor cantitative atribuite unei mărimi │

    │ │măsurabile, pe baza informaţiilor utilizate. Criteriul de performanţă│

    │ │pentru incertitudinea de măsurare (k = 2) este procentul din valoarea│

    │ │parametrului prevăzută în tabel sau un procent superior. │

    │ │Incertitudinea de măsurare se estimează la nivelul valorii │

    │ │parametrului, cu excepţia cazului în care se prevede altfel. │

    ├───────┼─────────────────────────────────────────────────────────────────────┤

    │Nota 2 │Acurateţea este o măsură a erorii sistematice, şi anume, diferenţa │

    │ │dintre valoarea medie a unui număr mare de măsurări repetate şi │

    │ │valoarea adevărată. Specificaţiile suplimentare sunt cele stabilite │

    │ │în SR ISO 5725. │

    ├───────┼─────────────────────────────────────────────────────────────────────┤

    │Nota 3 │Precizia este o măsură a erorii aleatorii şi se exprimă de obicei ca │

    │ │deviaţia standard (în cadrul lotului şi între loturi) a dispersiei │

    │ │rezultatelor faţă de valoarea medie. Precizia acceptabilă este egală │

    │ │cu dublul deviaţiei standard relative. Acest termen este prezentat │

    │ │mai detaliat în SR ISO 5725. │

    ├───────┼─────────────────────────────────────────────────────────────────────┤

    │Nota 4 │Limita de detecţie este fie: │

    │ │- de trei ori deviaţia standard din cadrul unui lot de probe naturale│

    │ │care conţin o concentraţie redusă a parametrului; fie │

    │ │- de cinci ori deviaţia standard a unei probe-martor (în cadrul unui │

    │ │lot). │

    ├───────┼─────────────────────────────────────────────────────────────────────┤

    │Nota 5 │În cazul în care valoarea incertitudinii de măsurare nu poate fi │

    │ │atinsă, trebuie alese cele mai bune tehnici disponibile (până │

    │ │la 60%). │

    ├───────┼─────────────────────────────────────────────────────────────────────┤

    │Nota 6 │Metoda determină cantitatea totală de cianură sub toate formele. │

    ├───────┼─────────────────────────────────────────────────────────────────────┤

    │Nota 7 │Valorile pentru acurateţe, precizie şi a incertitudinea de măsurare │

    │ │sunt exprimate în unităţi de pH. │

    ├───────┼─────────────────────────────────────────────────────────────────────┤

    │Nota 8 │Metoda de referinţă: SR EN ISO 8467 Calitatea apei - determinarea │

    │ │indicelui de permanganat │

    ├───────┼─────────────────────────────────────────────────────────────────────┤

    │Nota 9 │Caracteristicile de performanţă pentru fiecare pesticid sunt │

    │ │informative. În cazul mai multor pesticide se pot obţine valori mai │

    │ │mici de 30% ale incertitudinii de măsurare, iar pentru câteva │

    │ │pesticide se pot admite valori mai mari, de până la 80%. │

    ├───────┼─────────────────────────────────────────────────────────────────────┤

    │Nota 10│Caracteristicile de performanţă se aplică fiecărei substanţe │

    │ │specificate la 25% din valoarea parametrului care figurează în │

    │ │tabelul 2 din anexa 1 la lege. │

    ├───────┼─────────────────────────────────────────────────────────────────────┤

    │Nota 11│Caracteristicile de performanţă se aplică fiecărei substanţe │

    │ │specificate la 50% din valoarea parametrului care figurează în │

    │ │tabelul 2 din anexa 1 la lege. │

    ├───────┼─────────────────────────────────────────────────────────────────────┤

    │Nota 12│Incertitudinea de măsurare se estimează la concentraţia de 3 mg/l din│

    │ │carbonul organic total (COT). Pentru determinarea COT se utilizează │

    │ │SR EN 1484 Linii directoare pentru determinarea TOC şi a carbonului │

    │ │organic dizolvat (DOC). │

    ├───────┼─────────────────────────────────────────────────────────────────────┤

    │Nota 13│Incertitudinea de măsurare trebuie estimată la valoarea a 1,0 NTU │

    │ │(unităţi nefelometrice de turbiditate), în conformitate cu │

    │ │SR EN ISO 7027 Calitatea apei - determinarea turbidităţii. │

    └───────┴─────────────────────────────────────────────────────────────────────┘

(la 03-09-2017 Anexa nr. 3 a fost modificată de Punctul 5, Articolul UNIC din ORDONANŢA nr. 22 din 30 august 2017, publicată în MONITORUL OFICIAL nr. 705 din 31 august 2017)